Jääkansan tarina

Jääkansan tarina on norjalais-ruotsalaisen Margit Sandemon kirjoittama romaanisarja. Sarjan ensimmäinen kirja julkaistiin vuonna 1982 ja viimeinen 1989. Sitä on myyty yli 20 miljoonaa kappaletta ja siten se on pohjoismaiden parhaiten menestynyt kirjasarja. == Juoni == Jääkansan tarinan tapahtumat alkavat vuonna 1580. Ensimmäinen kirja kertoo 17-vuotiaasta Silje Arngrimsdotterista, joka jätti kotinsa sen jälkeen, kun kaikki hänen perheenjäsenensä kuolivat ruttoon. Harhaillessaan nälkäisenä ja kodittomana Trondheimissa hän löytää kaksi lasta, ylhäisen aatelisnaisen hylkäämän sylilapsen metsästä ja kaksivuotiaan tytön kadulta äitinsä kuolleen ruumiin ääreltä. Pian tämän jälkeen Silje kohtaa kaksi miestä: toinen on Tengel Hyvä ja toinen petturimainen Heming Voudintappaja. Tengel Hyvä kuulu satoja vuosia vanhaan Jääkansa-sukuun, joka polveutuu 1100-luvulla eläneestä velhosta nimeltä Tengel Paha (Tan-ghil). Vanhan legendan mukaan hän myi sielunsa paholaiselle ja langetti jälkipolvien ylle kirouksen, joka aiheutti sen, että jokaiseen sukupolveen tulisi syntymään yksi "leimaantunut" jäsen, jolla on taikavoimia ja poikkeava ulkonäkö. Silje muuttaa asumaan lyhyeksi ajaksi kirkkomaalari Benediktin luokse. Hän saa Benediktiltä tyhjän muistikirjan, johon kirjoitetaan ylös kaikki merkittävät tapahtumat Jääkansan historiassa tulevien vuosisatojen aikana. Sen jälkeen Tengel Hyvä ja Silje muuttavat Soliksi ja Dagiksi nimettyjen lapsien kanssa Jääkansan laaksoon, jossa Tengel Pahakin aikoinaan eli. Tästä eteenpäin Jääkansan tarina kertoo suvun vaiheista vuoteen 1980 saakka ja heidän yrityksestään kumota suvun ylle langetettu kirous. Kertomuksen edetessä kirjasarjassa vaihtuu yksi sukupolvi noin neljän kirjan välein. Kirjasarjassa on monia päähenkilöitä, kuten Tengel Hyvän sisarentytär Sol Angelica - noita, joka menehtyi vain 22-vuotiaana, Tarjei Lind, joka ei saanut koskaan tietää olevansa Jääkansan valittu, Vendel Grip, joka joutui vankileirille Siperiaan ja Shira, jolle oli annettu tehtäväksi murtaa Jääkansan kirous. Kirjoissa Jääkansa valmistautuu kohtaamaan suvun pahan kanta-isän, Tengel Pahan (Tan-Ghil), joka on vaipunut horrokseen, josta vain noituuteen viritetty huilu voi hänet herättää. Jääkansan valitut ja leimaantuneet, jotka ovat hyvän puolella, esiintyvät kuolemansa jälkeen vielä henkiolentoina sekä kirjassa Demonien vuori koko Jääkansa ja muutamat Jääkansalle tärkeät henkilöt (niin kuolleet kuin elävätkin) pitävät salaisen kokouksen Demonien vuorella. Jääkansan tarinan keskeisiä teemoja ovat sukutarina, taikuus, historia ja romantiikka. Sarja käsittää 47 kirjaa, jotka ovat: *1. Lumottu (Trollbunden), ISBN 91-7710-246-0 *2. Noitavaino (Häxjakten), ISBN 91-7710-247-9 *3. Syvyyden kutsu (Avgrunden), ISBN 91-7710-248-7 *4. Kaipaus (Längtan), ISBN 91-7710-249-5 *5. Kuolemansynti (Dödssynden), ISBN 91-7710-250-9 *6. Pahan perintö (Det onda arven), ISBN 91-7710-251-7 *7. Aavelinna (Spökslottet), ISBN 91-7710-252-5 *8. Pyövelin tytär (Bödelns dotter), ISBN 91-7710-253-3 *9. Muukalainen (Den ensamme), ISBN 91-7710-254-1 *10. Talvimyrsky (Vinterstorm), ISBN 91-7710-255-X *11. Verikosto (Blodshämnd), ISBN 91-7710-256-8 *12. Kuumetta veressä (Feber i blodet), ISBN 91-7710-257-6 *13. Paholaisen jalanjäljet (Satans fotspår), ISBN 91-7710-258-4 *14. Viimeinen ritari (Den siste riddaren), ISBN 91-7710-259-2 *15. Idän tuuli (Vinden från Öster), ISBN 91-7710-260-6 *16. Hirsipuunukke (Galgdockan), ISBN 91-7710-261-4 *17. Kuoleman puutarha (Dödens trädgård), ISBN 91-7710-262-2 *18. Julkisivun takana (Bakom fasaden), ISBN 91-7710-263-0 *19. Lohikäärmeen hammas (Drakens tänder), ISBN 91-7710-264-9 *20. Korpin siivet (Korpens vingar), ISBN 91-7710-265-7 *21. Sudenhetki (Vargtimmen), ISBN 91-7710-266-5 *22. Neitsyt ja demoni (Demonen och jungfrun), ISBN 91-7710-267-3 *23. Kevätuhri (Våroffer), ISBN 91-7710-268-1 *24. Maan uumenissa (Djupt i jorden), ISBN 91-7710-269-X *25. Sarvipäinen enkeli (Ängel med dolda horn), ISBN 91-7710-270-3 *26. Tulivuonon talo (Huset i Eldafjord), ISBN 91-7710-271-1 *27. Valheella on lyhyet jäljet (Synden har lång svans), ISBN 91-7710-272-X *28. Tuli ja jää (Is och Eld), ISBN 91-7710-273-8 *29. Luciferin rakkaus (Lucifers kärlek), ISBN 91-7710-274-6 *30. Ihmiseläin (Människadjuret), ISBN 91-7710-275-4 *31. Lautturi (Färjkarlen), ISBN 91-7710-276-2 *32. Nälkä (Hunger), ISBN 91-7710-277-0 *33. Yön demoni (Nattens demon), ISBN 91-7710-278-9 *34. Nainen rannalla (Kvinnen på stranden), ISBN 91-7710-279-7 *35. Pimeä tie (Vandring i mörkret), ISBN 91-7710-280-0 *36. Taikakuu (Trollmåne), ISBN 91-7710-281-9 *37. Kaupunki pelon vallassa (Stad i skräck), ISBN 91-7710-282-7 *38. Pienet miehet, pitkät varjot (Små män kastar långa skuggor), ISBN 91-7710-283-5 *39. Mykkien äänten huuto (Rop av stumma röster), ISBN 91-7710-284-3 *40. Ajan vanki (Fångad av tiden), ISBN 91-7710-285-1 *41. Demonien vuori (Demonernas fjäll), ISBN 91-7710-286-X *42. Tyyntä myrskyn edellä (Lugnet före stormen), ISBN 91-7710-287-8 *43. Hellyyden hetki (En glimt av ömhet), ISBN 91-7710-288-6 *44. Pahuuden päivät (Den onda dagen), ISBN 91-7710-289-4 *45. Marcon tarina (Legenden om Marco), ISBN 91-7710-290-8 *46. Musta vesi (Det svarta vattnet), ISBN 91-7710-291-6 *47. Onko siellä joku? (Är det någon därute?), ISBN 91-7710-292-4 Jääkansan tarina Luokka:Margit Sandemon tuotanto